ขนุญาตสอบถามนะครับว่า อวัยวะเพศเข็งตัวไม่เต็มที่ ผมลองหาสิ่งเร้าอารมณ์มาดูเเต่ก็ไม่เเข็งเต็มที่อยู่ดีครับเป็นอ่อนๆ พอจับก็เหยี่วครับ ยังสามารถหลั่งได้ครับ ก่อนหน้านี้ก็ปกติดีทุกอย่างครับ เป็นมาสองสามวันเเล้วครับ ผมอายุ 19
สวัสดีค่ะ การที่อวัยวะเพศไม่แข็งตัวอาจมีสาเหตุได้หลายอย่างเช่น1.สาเหตุทางกาย เช่น มีโรคประจำตัวเช่นการเจ็บป่วยเรื้อรัง โรคเบาหวาน โรคความดัน เคยมีเส้นเลือดตีบหรือแตกในสมอง ระบบประสาทบริเวณอุ้งเชิงกรานได้รับความเสียหาย การใช้ยาบางชนิด2.สาเหตุทางจิตใจ เช่น เบื่อหน่ายในการทำกิจกรรมทางเพศ มีความรู้สึกไม่ดีต่อผู้ที่จะมีเพศสัมพันธ์ด้วย เหนื่อยล้าจากการเรียนหรือการทำงาน มีความเครียด ความกังวลทั้งที่เกี่ยวและไม่เกี่ยวกับการมีเพศสัมพันธ์ มีภาวะซึมเศร้า มีความคิดและประสบการณ์แง่ลบทางเพศเช่นเคยถูกทารุณกรรมทางเพศในวัยเด็ก เป็นต้นแนะนำไปพบแพทย์ทั่วไปเพื่อตรวจดูเบื้องต้นก่อนว่าไม่มีสาเหตุทางกายที่เป็นไปได้ ถ้ามีแพทย์จะส่งพบแพทย์เฉพาะทางเพื่อทำการรักษาต่อไปการดูแลตัวเองเบื้องต้น ปรับทัศนคติทางเพศและการตอบสนองทางเพศ ทำจิตใจให้สบาย ดูแลสุขภาพทั่วไปเช่นกกำลังกายสม่ำเสมอ พักผ่อนให้เพียงพอ รับประทานอาหารให้ครบ 5 หมู่ ยังไม่ควรซื้อยากระตุ้นให้อวัยวะเพศแข็งตัวมารับประทานเองนะคะ เนื่องจากเป็นยาที่มีผลข้างเคียงมากควรใช้ภายใต้การดูแลของแพทย์เท่านั้นค่ะ